"Aksara" dilencongkan di sini. Untuk kegunaan lain, sila lihat Aksara.

***Aksara*** adalah album studio kedua oleh penyanyi Malaysia Misha Omar yang diterbitkan pada tahun 2004. Album yang membariskan lagu-lagu popular seperti "Pulangkan" dan "Dedebu Cinta" merupakan antara album yang terlaris pada tahun tersebut dan juga menjadi sinambungan kejayaan album debut penyanyi ini.

Album ini dipasarkan di Indonesia pada 20 Julai 2004 dengan mempertaruhkan lagu "Dedebu Cinta" sebagai single utama.

Pembikinan
----------

Muzik pop menawarkan kebebasan dari segi pergerakan dan bunyi, tidak seperti muzik klasikal. Apabila menyanyi lagu klasikal, penyanyi membawakan apa yang tertera pada nota muzik dengan penuh ketelitian dan hati-hati. Bagaimanapun, muzik pop pula adalah cara anda menyampaikan liriknya dengan kesesuaian mengikut muzik dan ia dipanggil improvisasi. Dan dalam kebanyakan masa, penyanyi pop yang baik akan memastikan dia dekat dengan melodi. Cuma timing tidak perlu terlalu tepat. Dan semuanya perlu ada semata-mata untuk mendapatkan hasil nyanyian dengan naluri yang bebas dalam bunyi dan ritma. Itulah yang dapat digambarkan dalam album Aksara ini, sebuah koleksi lagu-lagu pop yang beremosi dan mewah rakamannya. 

*Aksara* menampilkan Misha dalam bentuk yang lebih dinamik. Dia semakin kenal peletakan vokalnya, tahu range yang sesuai dengan suaranya hingga menghasilkan tone suara yang mudah digerakkan.Terbukti dalam kebanyakan lagu terutama yang fast-beat seperti "Tak Ingin Lagi" yang turut menampilkan Shazee dan "Lara Hati". 

Trek "Dedebu Cinta" yang mempunyai ‘range’ melodi yang pelbagai, ia agak susah untuk menyanyikannya tetapi seronok mendengarnya, tambahan pula Misha menyuarakan karya Azlan Abu Hassan ini dengan cukup teruji. Album ini memuatkan tujuh lagu ballad sentimental yang langsung tidak membosankan sementara percubaan Misha untuk bekerjasama dengan komposer selain Adnan dan Azlan iaitu Azmeer dan Ajai nyata tidak sia-sia kerana berjaya membongkar kemampuan gadis Kelantan ini. Tiga lagu Adnan Abu Hassan masih berbisa untuk membawa nama Misha ke atas lagi. Adnan ‘kenal’ Misha, sebab itu hadirnya "Tiada Lagi Tangisan", "Bersatu Dalam Rindu" dan "Tiada Ruang Untukmu" walaupun bagi sesetengah ia masih tidak dapat menandingi fenomena "Bunga-bunga Cinta". "Lara Hati" oleh Azmeer perlu diberi perhatian kerana lagu ini bergerak amat perlahan permulaannya tetapi mendaki tinggi dengan iringan muzik hasil susunan Azmeer sendiri, memberikan nyawa untuk ini. Tentu sekali "Pulangkan" dari Ajai untuk Misha adalah sesuatu yang tepat kerana penyampaiannya cukup berhantu. Gemersik ballad ini dengan muzik terutama strings dengan sentuhan tradisional gamelan yang membuatkan lagu ini lebih asyik. Lagu ini dicipta khas sebagai lagu tema untuk filem seram *Pontianak Harum Sundal Malam* arahan Shuhaimi Baba.

Senarai runut
-------------

|  |  |  |  |  |  |
| --- | --- | --- | --- | --- | --- |
| No. | Tajuk | Seni kata | Gubahan | Masa |  |
| 1. | "Dedebu Cinta" | Ucu | Azlan Abu Hassan | 4:20 |
| 2. | "Bersatu Dalam Rindu" | Mohariz Yaakup | Adnan Abu Hassan | 4:36 |
| 3. | "Tiada Lagi Tangisan" | Mohariz | Adnan Abu Hassan | 5:12 |
| 4. | "Riwayat Cinta" | Slenn | Ajai | 4.36 |
| 5. | "Tak Ingin Lagi" (menampilkan Shazee Ishak) | Shazee | Ajai | 3.56 |
| 6. | "Tiada Ku Mengerti" | Misha Omar | Choi Jae Eun | 3.42 |
| 7. | "Lara Hati" | Lukhman S | Azmeer | 4.53 |
| 8. | "Hati Keliru" | Ucu | Azlan Abu Hassan | 3.54 |
| 9. | "Tiada Ruang Untukmu" | Mohariz | Adnan Abu Hassan | 4.40 |
| 10. | "Pulangkan" (menampilkan Izzad Izzuddin) | Habsah Hassan & Shuhaimi Baba | Ajai | 4.34 |

Single
------

Petunjuk|  | Lagu yang layak bertanding di peringkat akhir Anugerah Juara Lagu |
| 1 | Lagu nombor satu dalam carta |
|  | Carta belum diwujudkan atau ditamatkan |
| TD | Tarik diri di peringkat pencalonan |

| Tahun | Tajuk | Posisi tertinggi |
| --- | --- | --- |
|  RIM MY | Spotify | MUZIK | ERA | Red 104.9 |  XFresh |  HOT | Suria | RIA SG | Baik Banget ID | MM |
| 2004 | **Pulangkan**  menampilkan Izad Izuddin  |  |  | 1 | 1 | 1 |  |  |  | 1 | - | 1 |
| **Dedebu Cinta** |  |  | 1 | 11 | 4 |  |  |  | 4 | 9 | 1 |
| **Tak Ingin Lagi**  menampilkan Shazee Ishak |  |  | 8 | - | - | 1 |  |  | - | - | - |
| 2005 | **Riwayat Cinta** |  |  | 9 | - | 7 | - |  |  | - | - | 3 |
|

Produksi
--------

Penerbit Eksekutif: Jean Lau   

Penerbit: Adnan Abu Hassan, Ajai, Azlan Abu Hassan, Azmeer & Edrie Hashim  

Studio Rakaman: SRD Villa Studio, Groovewroks Studio, Synchrosound Studio & Nearfiel Studio  

Artiste & Repertoire: Edrie Hashim  

Promosi: Erick, Sue Ann,Rina Baharin, Christine, Shahrin & Melissa Dhan  

Mastering: Fauzi Marzuki @ Sonic Mastering Lab  

Rekabentuk Album : Thomas Loke  

Fotografi: CM Ho @ Millenium Penguin   

Hakcipta Fotografi: Misha Omar Production  

Pakaian: Ong's Collection  

Rambut: Derrick & Team  

Aksesori: Hallmark Jewelry  

Pemuzik: Adnan Abu Hassan, Azlan Abu Hassan, Eddie Marzuki, Sham Kamikaze, Aznan Alias, Kelly, Ujang Exist, Firdaus Mahmud, Gary Gideon, Bong, Ajai & Azmeer   

Jurutera Rakaman: Azlan Abu Hassan, Mat, Ramlan Marzuki,, Mohariz Yaakup, Amir, Zairie dan Calvin  

Penyanyi Latar: Faniz, Azlan Abu Hassan, Adnan Abu Hassan & Ajai.  

Artis Undangan: Shazee & Izzad Izuddin.

Penerimaan
----------

Album ini berada di pasaran sebulan lewat daripada album solo Siti Nurhaliza berjudul *Prasasti Seni* namun lagu "Pulangkan" terlebih dahulu meraih populariti di carta radio berbanding lagu "Dialah Di Hati" nyanyian Siti. Sungguh pun begitu, hasil jualan album "Prasasti Seni" lebih memberansangkan berbanding album "Aksara" biarpun kedua-dua album silih berganti memasuki Top 10 Carta RIM dan kemudiannya menerima pensijilan platinum. Walau bagaimanapun album "Aksara" tidak memasuki carta RIM pada minggu pertama dipasaran disamping persaingan dari album "Prasasti Seni" yang masuk minggu keenam di kedudukan pertama carta tersebut. Hanya pada minggu pertama 8 Jun 2004 iaitu minggu ketiga album ini dipasaran ia melonjak terus ke tempat kedua melayakkan album ini menerima anugerah emas oleh BMG. Album ini terjual sebanyak 30,000 sepanjang 6 bulan pertama (melayakkan pensijilan emas) pada tahun 2004 dan hingga kini telah terjual sebanyak 75,000 unit (sekaligus mendapat pensijilan platinum). 

Lagu "Pulangkan" merajai majoriti carta muzik di Malaysia ekoran populariti filem seram *Pontianak Harum Sundal Malam* serta ia merupakan lagu pertama Misha yang diperdengarkan pasca kejayaan album debut. Misha meraikan kemunculan album keduanya dengan mengadakan persembahan istimewa secara live di Planet Hollywood pada 23 & 24 Mei 2004 yang dihadiri ribuan peminat. Single kedua "Dedebu Cinta" meraih kedudukan Top 10 di majoriti carta muzik termasuk Red 104.9 fm dan Muzik.fm serta tiga minggu menjuarai carta Muzik Muzik. "Dedebu Cinta" juga menjadi single utama di pasaran Indonesia. Single ketiga iaitu "Tak Ingin Lagi" (menampilkan Shazee Ishak tidak mendapat siaran meluas akibat dibayangi populariti dua buah single pertama namun meraih kedudukan juara di stesen radio untuk belia - XFresh FM. Misha mempersembahkan lagu "Dedebu Cinta" ketika Anugerah Era 2004 dalam medley persembahannya bersama Anuar Zain, Ning Baizura & Glenn Fredley. Di majlis yang sama Misha diangkat sebagai penyanyi wanita paling popular tahun 2004 menerusi anugerah Vokal Wanita Pilihan menewaskan antara lain Siti Nurhaliza dan Krisdayanti. Single seterusnya "Riwayat Cinta" dikeluarkan sempena pemilihan lagu tersebut sebagai lagu tema filem debut lakonan Misha iaitu *Gerak Khas 3* arahan Yusof Haslam pada 5 Februari 2005. Ketika itu nama Misha berada di puncak setelah kejayaan lagu "Pulangkan" di beberapa majlis anugerah. Penerbit Adnan Abu Hassan bertindak memberikan sebuah lagi lagu nyanyian Misha yang disifatkan sebagai berpotensi untuk hits iaitu "Tiada Lagi Tangisan" kepada penyanyi yang lebih senior iaitu Aishah. Lagu tersebut merupakan comeback penyanyi unggul 90an tersebut selepas 5 tahun menghilang, akibatnya lagu nyanyian Aishah itu bersaing populariti dengan lagu "Riwayat Cinta". 

Secara keseluruhan album "Aksara" merupakan album yang disebut-sebut sepanjang tahun 2004 dan ia dicalonkan dalam 4 kategori di Anugerah Industri Muzik termasuk pencapaian membanggakan dicalonkan dalam kategori Rakaman Album Terbaik. Lagu "Pulangkan" diangkat sebagai Juara Kategori Balada dan Persembahan Vokal Terbaik di Anugerah Juara Lagu sementara lagu-lagu lain yang tidak dijadikan single seperti "Tiada Aku Mengerti" & "Lara Hati" meraih perhatian secara digital di internet dan mobile.

### Carta Album

**Pensijilan**
**Album**

| Carta (2004-2005) | Kedudukan tertinggicarta |
| --- | --- |
| Malaysia (Carta RIM) | 1 |
| Indonesia (Billboard Indonesia) | 31 |
|

Album bungkusan semula
----------------------

Album bungkusan semula ini diterbitkan untuk meraikan pencapaian jualan album *Aksara* yang melebihi 60,000 unit (taraf platinum). Album ini tidak memuatkan lagu baharu tetapi menyelitkan sebuah VCD MTV.

Untuk maklumat mengenai album MTV, sila rujuk *Aksara - Repackaged: Bonus MTV*

#### Single Sisipan (Promosi)

| Tahun | Lagu | Nota |
| --- | --- | --- |
| 2005 | **Hati Keliru** |  |
|

Jerayawara Misha 2005
---------------------

Bagi merancakkan promosi album bungkusan semula, BMG turut melancarkan jerayawara (road-tour) yang diberi nama "Sesi Ilham bersama Misha Omar" di seluruh Malaysia dan Indonesia dimana peminat berpeluang bertemu Misha dan menyaksikan persembahan khas. Jerayawara ini ditaja oleh Kao Corporation bagi mempromosikan produk tuala wanita Laurier, yang mana Misha dilantik menjadi jurucakap produk berkenaan. 

Berikut adalah turutan acara program jerayawaya berkenaan:- 

Senarai lokasi Jerayawara "Sesi Ilham Bersama Misha Omar 2005"| Tarikh | Bandar | Negeri | Lokasi | Artis pembukaan |
| --- | --- | --- | --- | --- |
| Malaysia |
| 21 Mei 2005 | Shah Alam | Selangor | Shah Alam Convention Centre | Saiful Bakeri |
| 28 Mei 2005 | Bangsar | Kuala Lumpur | Bangsar Shopping Centre |
| 4 Jun 2005 | Petaling Jaya | Selangor | Giant Kelana Jaya |
| 10 Jun 2005 | Georgetown | Pulau Pinang | Prangin Mall |
| 18 Jun 2005 | Bandar Hilir | Melaka | Mahkota Parade |
| 25 Jun 2005 | Seremban | Negeri Sembilan | Terminal One |
| 11 Julai 2005 | Johor Bahru | Johor | Plaza Angsana |
| Indonesia |
| 28 Julai 2005 | Bandung | Jawa Barat | NADA Musik Cihampelas | N/A |
| 30 Julai 2005 | Jakarta Pusat | Jakarta | Plaza Senayan |
| Malaysia |
| 31 Julai 2005 | Bukit Bintang | Kuala Lumpur | Planet Hollywood | N/A |
|

Pencapaian
----------

| Tahun | Anugerah | Kategori | Pencalonan | Keputusan |
| --- | --- | --- | --- | --- |
| 2004 | Persatuan Industri Rakaman Malaysia | Anugerah Emas - Jualan album melebihi 15,000 unit | "Aksara" | Menang |
| Anugerah Era 2004 | Lagu Pop Pilihan | "Pulangkan" | Tercalon |
| Video Muzik Pilihan | Tercalon |
| Vokal Wanita Pilihan | Menang |
| Anugerah Juara Lagu ke-19 |  Separuh Akhir (Balada) | Mara |
| 2005 | Vokal Terbaik | Menang |
| Kategori Balada | Menang |
| Juara Keseluruhan | Tercalon |
| Anugerah MTV Asia | Artis Pilihan Malaysia | "Aksara" | Tercalon |
| Anugerah Bintang Popular Berita Harian 2004 | Penyanyi Wanita Popular | Tercalon |
| Bintang Paling Popular (Top 5) | Tercalon |
| Anugerah Planet Muzik 2004 | Artis Wanita Terbaik | Tercalon |
| Lagu Terbaik | "Pulangkan" | Tercalon |
| Lagu Paling Popular Serantau | Tercalon |
| Hits 1 2004 Grand Finale | Lagu Terbaik | Menang |
| Persembahan Terbaik | Tercalon |
| Anugerah Industri Muzik ke-12 | Lagu Terbaik | Tercalon |
| Persembahan Vokal Wanita Terbaik di dalam Album | "Aksara" | Tercalon |
| Rakaman Album Terbaik | Tercalon |
| Album Pop Terbaik | Tercalon |
| Persatuan Industri Rakaman Malaysia | Anugerah Platinum - Jualan album melebihi 50,000 unit | Menang |
| Anugerah Juara Lagu ke-20 |  Separuh Akhir (Balada) | "Dedebu Cinta" | Kandas |
| Lagu Popular Pilihan SMS | Tercalon |
| Hits 1 2005 Grand Finale | Lagu Terbaik | Tercalon |
| Persembahan Terbaik | Tercalon |
| Anugerah MACP 2005 | Persembahan Lagu Bahasa Melayu Terbanyak | "Pulangkan" | Tercalon |
| 2011 | Anugerah Juara Lagu ke-26 | Video Parodi AJL Pilihan SMS | "Pulangkan" oleh Muhammad Alif | Menang |
| Nota |
| *Menerusi penyanyi Aishah, lagu* Tiada Lagi Tangisan *berjaya mara ke peringkat separuh akhir Muzik-muzik Kategori Balada di Anugerah Juara Lagu ke-20. Bagaimanapun lagu ini kandas ke peringkat akhir. Lagu tersebut juga dicalonkan di Anugerah Era 2005 untuk kategori Lagu Pop Pilihan .* |

Rujukan
-------

1. ↑

Pautan luar
-----------



| * l
* b
* s
Misha Omar |
| --- |
| Diskografi • Filmografi • Anugerah dan Pencalonan • Misha Omar Productions • Lagu Misha di AF •  |
| Album studio | *Misha* (2002) · *Aksara* (2004)  · *Misha Omar* (2008) |
| Album EP |  *Set Pilihan Misha* (2012) · |
| Album kompilasi | *Dia...Misha* (2011) · *Hits Terbaik - Misha Omar dan Jaclyn Victor* (2014) |
| Single | 
Bunga-bunga Cinta • Lilitan Asmara • Halaman Cinta • Terpana • Semoga Abadi • Pulangkan • Dedebu Cinta • Tak Ingin Lagi • Riwayat Cinta • Ku Seru • Nafas Cahaya • Cinta • Sembunyi • Jawapanmu • Cinta Adam dan Hawa • Sampai Disini • Berlalu • Detik Antara Waktu • Angin Syurga • Untuk Bermimpi •  Terima Ku Seadanya  •  Sampai Bila  •  Tanpa Rela  |
| Lagu-lagu lain | 
Segalanya • Suluhkan Sinar • Tiada Lagi Tangisan • Hati Keliru • Tak Ku Duga • Percayalah Sayang • Teja Menanti Tuah • Mahathir • Wanita Perdana  •  Jiwa Sentuh Jiwa  |
| Konsert | 
 *3 Jewels in Concert* (2012) · *This Is Misha..Live at DFP 2019* (2019)  • *Konsert Orkestra Simfoni Kebangsaan (OSK) bersama Bintang: Misha Omar* (2021)  |
| Filem | 
 *GK3 The Movie* (2005) · *Main-main Cinta* (2006)  |
| Teater | 
 *Muzikal Gamat* (2010) · *Muzikal Uda dan Dara* (2010) · *Muzikal Mahathir* (2010-2011) •  *Mak Dara Nyonya* (2011) • *Monolog Ratapan Gadis(2013)  •*Nyonya & The Gang (2013)  |
| Pengacaraan TV | 
*Sehati Sejiwa (TV)* (2009 - 2010)  |
| Mentor | 
 Adnan Abu Hassan • Ramli M.S. • M. Nasir • Rahim Razali • Syafinaz Selamat •  |